Serial killer στην Κύπρο: Πτώμα σε αποσύνθεση βρέθηκε στη δεύτερη βαλίτσα | Έθνος
Τελευταία Ενημέρωση 05.05.2019 17:36
Σε κατάσταση αποσύνθεσης είναι η σορός που εντοπίστηκε στην ταξιδιωτική βαλίτσα, σύμφωνα με τον εκπρόσωπο τύπου της Αστυνομίας Ανδρέα Αγγελίδη
Στο νεκροτομείο οδηγείται η σορός που βρέθηκε στη δεύτερη βαλίτσα, που ανέσυραν οι δύτες από την Κόκκινη Λίμνη. Στο σημείο για αυτοψία επί της σορού έσπευσαν οι ιατροδικαστές Σοφοκλής Σοφοκλέους και Νικόλας Χαραλάμπους, οι οποίοι έκαναν επί τόπου μια πρώτη αυτοψία, την ώρα που ανακριτική ομάδα συνεχίζει τις έρευνες, όπως τόνισε ο κ. Αγγελίδης.
Σημαντική είναι η εμπλοκή του γραφείου Ηλεκτρονικού Εγκλήματος, είπε ο κ. Αγγελίδης προσθέτοντας ότι τα αποτελέσματα που υπάρχουν είναι σε γνώση των ανακριτών και αξιολογούνται μαζί με τις υπόλοιπες μαρτυρίες. Κάτι πιο συγκεκριμένο που μπορεί να ειπωθεί δεν υπάρχει. Όσον αφορά στην προσαγωγή του υπόπτου ενώπιον του Δικαστηρίου ανέφερε πως ανανεώθηκε το διάταγμα κράτησης του για άλλες οκτώ μέρες.
Τόνισε επίσης ότι είναι αυξημένος ο όγκος του ανακριτικού έργου και έχουν ληφθεί 350 καταθέσεις, ενώ υπολείπονται άλλες 150. Σημείωσε ακόμα ότι έχουν παραληφθεί 352 τεκμήρια. Ανέφερε ακόμη πως, οι υπόλοιπες εξετάσεις θα συνεχιστούν στο νεκροτομείο.
Ένας δύτης καταδύθηκε στις 15:10 εντός της Κόκκινης λίμνης στο Μιτσερό της Κύπρου προς περαιτέρω διερεύνηση των στόχων που χωροθετήθηκαν κατά τις έρευνες που διενεργήθηκαν με το Sonar και τη ρομποτική κάμερα. Η κατάδυση του δύτη ήταν ολιγόλεπτη κι ανέσυρε δεύτερη βαλίτσα από τον πυθμένα ενώ οι σημερινές έρευνες συνεχίζονται και με την χρήση της ρομποτικής κάμερας.
Πρώην πυγμάχος ο serial killer των ΗΠΑ - Ομολόγησε 93 δολοφονίες
ΕΚΤΑΚΤΟ: Πέθανε ο Δήμος Βερούκας ιδιοκτήτης των σούπερ μάρκετ Bazaar